Nafarroako Parlamentuko Mahaiak, 2019ko urriaren 21ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Jesús Valdemoros Erro andreak aurkezturiko galdera, Nafarroarako 2020rako dauden hazkunde ekonomikoari buruzko aurreikuspenen gainekoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2019ko urriaren 21ean

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen María Jesús Valdemoros Erro andreak, Legebiltzarraren Erregelamenduko 188. artikuluan eta hurrengoetan ezarritakoaren babesean, galdera hau aurkezten du, idatziz erantzun dakion:

Aurreikuspen ekonomikoak egiten dituzten erakunde ia guztiek egindako “beheranzko aurreikuspenak” ikusita, Gobernuak aurreikusita al dauka hazkunde ekonomikoaren aurreikuspen berri bat egitea 2020rako?

Baiezkoan, parlamentari naizen honek jakin nahi dut ea noiz eginen den aurreikuspen hori, eta prest dagoenean horren xehetasuna jaso nahiko nuke.

Iruñean, 2019ko urriaren 16an

Foru parlamentaria: María Jesús Valdemoros Erro